open-index/open-wikipedia-markdown huggingface dataset:
Rudolf Bahro

**Rudolf Bahro** (1935–1997) oli itäsaksalainen kirjailija, filosofi ja toisinajattelija. Hänen tunnetuin teoksensa *Die Alternative* (Vaihtoehto) sisälsi voimakasta kritiikkiä sosialismia kohtaan, vaikka siinä ei kapitalismiakaan nähty ratkaisuna yhteiskunnan ongelmiin.

Bahron teoksen arvostus on noussut 2000-luvulla, kun siitä on löydetty kestävän kehityksen perusajatuksia.

## Elämä

Bahron kouluvuosina 1950-luvun alkupuolella DDR:n Fürstenbergissä oli jokaisen nuoren kuuluttava kommunistiseen Freie Deutsche Jugend -järjestöön. Niinpä Bahrokin liittyi siihen. Myöhemmin hän itse piti tätä ainoana kertana, kun hän teki jotain vasten tahtoaan. Vuonna 1952 hän anoi jäsenyyttä Saksan Sosialistisessa yhtenäisyyspuolueessa SED:ssä, josta hän myöhemmin sai myös työpaikan. 

Bahron pääteos *Die Alternative* valmistui 1977. Elokuussa 1977 länsisaksalainen lehti Der Spiegel julkaisi siitä katkelmia Bahron haastattelun yhteydessä. Teoksen ja haastattelun sisältämä DDR-kritiikki aiheutti Bahron vangitsemisen ja kahdeksan vuoden vankeustuomion. Tällöin Bahron maine lännessä toisinajattelijana ja mielipidevankina alkoi levitä. Hänet vapautettiin 11. lokakuuta 1979 ja päästettiin länteen viikkoa myöhemmin.

Bahron pääteos sisälsi talouden kasvuajattelun kritiikkiä ja ympäristönsuojelun kehittämisvaatimuksia. Teos korostaa solidaarisuutta ja yksilönvapautta. Niinpä Bahro alkoikin lännessä toimia vihreän puolueen riveissä. Tällöin Bahro hylkäsi aatemaailmastaan marxilaisuuden, ja katsoi, että se on aatteena vanhentunut.

## Katso myös
*Reaalisosialismi

## Suomeksi julkaistut teokset
* 

## Lähteet

## Aiheesta muualla
* Rudolf Bahro Helsingissä Ylen radiohaastattelu 1979, Elävä arkisto
Esko Haapa

**Esko Johannes Haapa** (21. lokakuuta 1914 Tampere – 26. huhtikuuta 1991 Helsinki) oli suomalainen teologi ja professori. Hän oli Helsingin yliopiston Raamatun alkukielten apulaisprofessori 1950–1981. 

## Henkilöhistoria
Esko Haavan vanhemmat olivat toimittaja Lauri Johannes Haapa ja Aura Emilia Nyholm ja puoliso vuodesta 1944 Hanni Tuulikki Kivikuru (Koskinen). Ylioppilaaksi Haapa tuli 1934 ja hänet vihittiin papiksi 1940. Teologian kandidaatin tutkinnon hän suoritti 1944 ja filosofian kandidaatin tutkinnon 1947. Hän toimi ylimääräisenä pappina Tampereen hiippakunnassa 1940–1947 ja Helsingin yliopistossa vt. apulaisprofessorina vuodesta 1948. 

Haapa osallistui kahden raamatunkäännöskomitean työhön edustaen Suomen Kirkon Sisälähetysseuraa.

## Julkaisuja
* *Lapset ja vieraat. Ensimmäisten kristittyjen suhtautumisesta ympäristöönsä*, 1947
* *Ihmisen Pojan kuolema*, 1949
* *Markuksen evankeliumi*, 1952
* *Matteuksen evankeliumi*, 1958

## Lähteet
Anna Haapakoski

**Anna Haapakoski** (myös **Lagerblad**, 1741–1811) oli Siikaisista kotoisin ollut suomalainen uskonnollinen näkijä, joka saarnasi 1770-luvulta lähtien Porissa yhdessä Juliana Söderborgin kanssa. Heidän vaikutuksestaan syntyi kaupungissa uskonnollinen herätysliike, joka muodosti pohjan Länsi-Suomen rukoilevaisuudelle.

## Lähteet
Vesa Kivinen

**Vesa Kivinen** (s. 1978) on suomalainen kuvataiteilija.

## Tausta
Kivinen opiskeli elokuva-alaa Northumbrian yliopistossa ja valmistui mediatuotannon kandidaatiksi 2003. Hänen debyyttinäyttelynsä Helsingissä Galleria Luovassa pidettiin 7. toukokuuta – 6. kesäkuuta 2009.

## Tuotanto
Kivinen on tunnettu kehittelemästään *Artevo* ("Art evolving") -tekniikasta, jossa hän maalaa ensin teoksensa mallin, yleensä naisen, iholle. Tämän jälkeen malli valokuvataan ja kuvankäsittelyn jälkeen teokset tulostetaan korkealaatuisella painoteknologialla. Artevo-teosten tuotanto- ja hinnoittelufilosofia on myös sikäli erikoinen, että kunkin teoksen vedosmäärät ovat avoimia, mutta jokainen uusi vedos alkuperäisteoksesta on hinnoiteltu kaksi kertaa kalliimmaksi kuin edellinen vedos. Kivisen Artevo-yhteistyö tunnetun Bollywood-näyttelijä Veena Malikin kanssa saavutti kansainvälistä huomiota elokuussa 2013.

Kivinen tunnetaan myös kehittämästään kryptovaluuttoja ja lohkoketjua hyödyntävästä taiteenmuodosta, joka on erityisen suosittua sijoittajapiireissä. Kivisen lohkoketjuteokset ovat valtaosin digitaalisia, eikä kaikista teoksista ole fyysistä versiota ollenkaan. Lisäksi Kivinen on tehnyt yhteistyötä Leif Segerstamin kanssa tämän *Völvan*-sinfoniaa varten.

## Lähteet

## Aiheesta muualla
Vesa Kivisen Artevo-sivusto

Integral Instituutin kuratoima online näyttely
Pertti Mutru

**Pertti Sakari Mutru** (18. syyskuuta 1930 Viipuri – 30. lokakuuta 1964 Helsinki) oli suomalainen koripalloilija ja käsipalloilija.

Mutru kuului Suomen maajoukkueen kokoonpanoon Helsingin kesäolympialaisissa 1952 sekä vuosien 1951, 1953, 1955 ja 1957 EM-kilpailuissa. Helsingissä Suomi sijoittui 13:nneksi, ja Mutru pelasi otteluissa Meksikoa, Neuvostoliittoa ja Bulgariaa vastaan tehden yhteensä kymmenen pistettä. Mutru pelasi Suomen miesten maajoukkueessa yhteensä 57 ottelua ja teki niissä 360 pistettä.

Seuratasolla Mutru edusti vuosina 1952–1964 kasvattajaseuraansa Kiri-Veikkoja/Panttereita. Hän voitti seurassa kymmenen Suomen mestaruutta.

Mutru pelasi myös käsipalloa maajoukkuetasolla. Hän kuoli auto-onnettomuudessa törmättyään lyhtypylvääseen Tuusulantiellä 30. lokakuuta 1964. 34-vuotias Mutru todettiin kuolleeksi Töölön sairaalassa.

## Saavutukset
### Joukkuesaavutukset
* Kesäolympialaiset: 13:s Helsingissä 1952
* EM-kilpailut: yhdeksäs 1951, 12:s 1953, kymmenes 1955 ja 11:s 1957
* Suomen mestaruus 1949, 1950, 1951, 1952, 1953, 1954, 1955, 1956, 1957 ja 1959

## Lähteet
* Pertti Mutru baskethotel.com
* Maajoukkueprofiili basket.fi
* Pertti Mutru Bio, Stats and Results Olympics at Sports-Reference.com 

### Viitteet
Paavo Haapala

**Paavo Samuli Haapala** (19. elokuuta 1906 – 6. marraskuuta 2002) oli suomalainen geologi. Hän sai professorin arvonimen 1960. Hän oli naimisissa vuodesta 1936 lähtien filosofian lisensiaatti ja kasvifysiologian tutkija Eva Barbara Wilhelmina Fabritiuksen (1909—1978) kanssa. 

Haapala väitteli tohtoriksi 1962 ja toimi Petsamon Nikkeli Oy:n päägeologina ja kaivoksen johtajana 1937–1944, Cerro de Pasco Corporationin päägeologina Perussa 1946–1953 ja Outokumpu Oy:n päägeologina ja johtokunnan jäsenenä 1954–1973.

## Lähteet
Pronssijuhlat

**Pronssijuhlat** on kirjailija Markku Ropposen esikoisromaani. Kirja alkaa olympiavuonna 1952. Kaksi rakennustyömiestä raiskaavat ja sen jälkeen tappavat vahingossa rakennustyömaalle vierailulle tulleen nuoren naisen. He kätkevät ruumiin talon seinän sisälle luottaen, ettei sitä löydetä sieltä. Kolmekymmentä vuotta myöhemmin talo aiotaan purkaa, ja siinä sijaitsevan ravintolan omistaja Tuomainen joutuu mukaan outoihin tapahtumiin.
Ilmari Haapala

**Ilmari Johannes Haapala** (s. 22. marraskuuta 1939 Ylivieska) on suomalainen geologi ja emeritusprofessori. Hän on ollut Helsingin yliopiston geologian ja mineralogian dosentti 1971–1982 ja professori vuodesta 1982. Hän tutkii Suomen rapakivigraniittien petrologiaa, geokemiaa ja metallogeniaa. 

Haapala valittiin Suomalaisen Tiedeakatemian jäseneksi vuonna 1985.

## Lähteet
Kuolemanuni

**Kuolemanuni** on Markku Ropposen toinen romaani. Kirjan alussa taloudellisiin vaikeuksiin joutunut yrittäjä Ape Halme aikoo tehdä itsemurhan kesämökillään, mutta epäonnistuu. Aamulla herätessään pilleri- ja alkoholihumalasta hän löytää veljensä kirveellä surmattuna. Poliisi epäilee häntä syylliseksi. Todistaakseen syyttömyytensä hän ryhtyy itse etsimään tekijää.
Ole Humlum

**Ole Humlum** (s. 21. heinäkuuta 1949) on tanskalaissyntyinen fyysisen maantieteen professori Oslon yliopistossa. Hänet tunnetaan teoriasta, jonka mukaan ilmaston lämpeneminen johtuu ilmakehän hiilidioksidimäärien lisääntymisen sijasta pääosin maapallon lämpötilojen luonnollisesta vaihtelusta.

## Tausta
Humlum syntyi Tanskassa ja vietti nuoruutensa Länsi-Jyllannissa. Hän kiinnostui jäätiköiden ja vuorten tutkimisesta matkustettuaan Alpeille setänsä kutsumana 14-15-vuotiaana. Innostus johti Humlumin opiskelemaan geologiaa Kööpenhaminan yliopistossa. Hän väitteli tohtoriksi jäätiköiden geomorfologiasta Kööpenhaminan yliopistossa vuonna 1980.

## Ura
Humlum työskenteli väitöskirjansa jälkeen post-docina Kööpenhaminan yliopistossa 1980 – 1983. Vuodet 1983 – 1986 hän työskenteli Qeqertarsuaqin arktisen tutkimusaseman tieteellisenä johtajana Grönlannissa ja hänet nimitettiin Kööpenhaminan yliopiston arktisen geomorfologian professoriksi elokuussa 1986. Hän  työskenteli myös konsulttina Tanskan arktisen tutkimuskeskuksen GeoBasis-ohjelmassa (1996), vierailevana lehtorina Skotlannissa, University of St. Andrews:ssa (1997) ja vierailevana apulaisprofessorina Färsaarten Natural Museum:issa (1998). Vuonna 1999 hänet nimitettiin professoriksi Huippuvuorten yliopistokeskukseen (The University Centre in Svalbard) ja edelleen keskuksen maantieteellisen osaston johtajaksi syyskuussa 2003. Tammikuussa 2003 Humlum nimitettiin Oslon yliopiston fyysisen maantieteen professoriksi Norjaan.

Humlumin edustama näkökanta ilmaston lämpenemiseen on vähemmistössä ilmastotutkijoiden keskuudessa. Hän on ilmaissut huolestuneisuutensa siitä, että poliitikot seuraavat pääosin vain yhtä tieteellistä koulukuntaa ilmastonmuutokseen reagoidessaan ja korostaa, että useiden koulukuntien esillä pitäminen olisi tieteelliselle keskustelulle tärkeää. Humlumin näkökantaa on kritisoitu muun muassa siitä, että hän olisi valinnut dataa omiin malleihinsa selektiivisesti, jättäen malleihin sopimatonta dataa analyysin ulkopuolelle. Humlum puolestaan on torjunut kyseisen kritiikin harhaanjohtavana ja virheellisenä.

## Lähteet

## Aiheesta muualla
Ole Humlum Oslon yliopiston sivustolla
Syrakusan piiritys 261 eaa.

**Syrakusan piiritys 261 eaa.** oli ensimmäisen puunilaissodan taistelu Rooman ja Syrakusan kreikkalaisen siirtokunnan välillä.

Karthago oli satojen vuosien ajan läntisen Välimeren mahtivaltio, jonka siirtokuntia ja kauppa-asemia oli Välimeren saarilla Gibraltariin saakka. Rooma oli tällöin pääasiassa mannervaltio, eikä sillä ollut ongelmia Karthagon kanssa. Maiden välistä luottamusta vahvistettiin monilla sopimuksilla. Ajan mittaan Rooman oli kuitenkin vaikea sietää sitä, että suuri osa Sisiliasta oli Karthagon hallussa, koska Rooma hankki sieltä suuren osan viljastaan.

Puunilaissotien syttyminen Karthagon ja Rooman välille johtui siitä, että Karthagon palkkasoturit valtasivat itselleen Messinan. Syrakusa piti sitä uhkana itselleen ja pyysi Roomaa apuun. Sata uudenlaista maihinnousulaivaa auttoivat Rooman vuonna 260 eaa. voittoon Mylain taistelussa Karthagoa vastaan Mylain eli nykyisen Milazzon niemen alueella. Sen jälkeen käytiin Sisilian eteläpuolella meritaistelu, jossa kummallakin osapuolella oli yli 300 laivaa. Tämäkin päättyi Rooman voittoon, mutta sen jälkeen sotaonni kääntyi. Lopulta Aegetes-saarten voitto käänsi sodan Rooman hyväksi, ja vuonna 241 eaa. solmitun rauhan perusteella Karthagon oli vetäydyttävä Sisiliasta.

Sodan alkupuolella 261 eaa. Rooma piiritti Syrakusan, vaikka tämä oli alun perin pyytänyt Roomaa apuun karhagolaisia vastaan. Syrakusa oli nimittäin myöhemmin asettunut sodassa Karhagon puolelle. Piiritys päättyi Rooman nopeaan voittoon. Syrakusa pakotettiin rauhansopimukseen, jossa se lupasi pysyä sodissa Rooman liittolaisena. Lisäksi se joutui maksamaan rahakorvauksen Roomalle.

## Katso myös

* Syrakusan piiritys (415 eaa.)
* Syrakusan piiritys (214–212 eaa.)

## Lähteet
Johannes Haataja

**Johannes Haataja** (13. kesäkuuta 1928 Helsinki – 26. huhtikuuta 1991 Helsinki) oli suomalainen hammaslääkäri ja professori. Hän oli Helsingin yliopiston lasten hammashoito-opin ja hampaiston oikomisopin professori 1965–1987. Hän oli ylimääräinen professori vuoteen 1977, jolloin virka muutettiin varsinaiseksi professoriksi. Hänen professorikaudellaan aloitettiin lasten hammashoidon opetus ja erikoishammaslääkärien koulutus ja oikomisoppi eriytettiin omaksi oppiaineekseen. Haataja oli mukana Ruskeasuolle rakennetun Helsingin yliopiston uuden hammasklinikan suunnittelutyössä ja toimi sen esimiehenä 1979–1984. Hän oli myös Suomen Punaisen Ristin Huuli- ja suulakihalkiokeskuksen hammashoito-osaston perustaja ja esimies vuosina 1967–1981. Lisäksi hän oli 1965–1966 Suomen Hammaslääkäriseuran ja 1967–1972 Nordisk förening för pedodonti i Finlandin puheenjohtaja.

Johannes Haatajan isä oli professori, pääjohtaja ja kansanedustaja Kyösti Haataja.

## Lähteet
Haba Haba

**Haba Haba** on norjalais-kenialaisen laulaja-lauluntekijä Stella Mwangin kappale. Se valittiin edustamaan Norjaa vuoden 2011 Euroviisuihin ja se löytyy myös hänen toiselta studioalbumiltaan, Kinandalta. Kappale tuli saataville digitaalisesti ladattavana päivää ennen Melodi Grand Prixin kolmatta semifinaalia. "Haba Haba" debytoi ensimmäisellä viikollaan Norjan singlelistan yhdeksännellä sijalla, ennen pääsyään listan kärkeen neljäksi peräkkäiseksi viikoksi.

## Kappaleet
**Digital Download**
#

## Listasijoitukset

## Lähteet
Vapaan Suomen radio

**Vapaan Suomen radio** oli natsi-Saksan toisen maailmansodan aikana syyskuusta 1944 huhtikuuhun 1945 ylläpitämä propagandaradioasema, jonka lähetykset oli suunnattu suomalaisille Suomen katkaistua suhteensa Saksaan ja tehtyä rauhan Neuvostoliiton kanssa.

Vapaan Suomen radion tarkoituksena oli muokata suomalaisten mielialoja saksalaismyönteiseen ja neuvostovastaiseen suuntaan. Lähetyksissä arvosteltiin voimakkaasti Suomen hallitusta sen sovinnollisesta politiikasta Neuvostoliiton suuntaan, levitettiin kauhutarinoita Neuvostoliiton toimista Suomessa ja kehotettiin suomalaisia jatkamaan vastarintaa sissisodan keinoin. Aseman toimitus lienee perustettu Berliinissä syyskuun puolivälissä 1944 ja ensimmäinen muistiinmerkitty lähetys esitettiin 26. syyskuuta. Sen jälkeen ohjelmaa tuli joka ilta 15 minuutin ajan. Vapaan Suomen radion ohjelma oli suomenkielistä ja työntekijät enimmäkseen suomalaisia, mutta se toimi SS:n, Saksan propagandaministeriön ja Saksan yleisradion tarkan ohjauksen alaisena. Johtajana ja ensimmäisenä kuuluttajana toimi suomalaiseen Waffen-SS-pataljoonaan kuulunut SS-Untersturmführer Claes Purjo. Kuuluttajiksi tulivat pian perustamisen jälkeen johtaja Aarne Runolinna ja Suomen Berliinin-lähetystön vahtimestari Oiva Koski. Myös Yrjö von Grönhagen työskenteli toimituksessa jonkin aikaa alkuvuodesta 1945.

Vapaan Suomen radio toimi yhdessä muihin maihin suunnattujen vastaavien propagandaradioasemien kanssa Berliinin stadionilla, mutta lähetyksissä toimipaikkaa ei koskaan mainittu ja aseman annettiin ymmärtää toimivan Suomessa tai Ruotsissa. Erään tiedon mukaan lähetykset olisivat lakanneet kuulumasta Suomessa jo tammikuun 1945 alussa, toisen mukaan ne jatkuivat maaliskuulle. Asema evakuoitiin maaliskuun alkupuoliskolla Helmstedtiin Magdeburgin lähistölle, mutta se lähetti enää vain muutamia uusintoja vanhoista ohjelmistaan. Huhtikuun alkuun mennessä henkilökunta siirtyi turvaan Norjaan.

Vapaan Suomen radiota ei pidä sekoittaa Neuvostoliitosta käsin vuosina 1941–1945 toimineeseen Suomen vapausradioon.

## Lähteet
Julius Fredrik Hackman

**Julius Fredrik Hackman** (23. elokuuta 1832 Viipuri – 24. syyskuuta 1933 Nizza) oli suomalainen Venäjän keisarillisessa armeijassa palvellut kenraaliluutnantti.

Hackmanin isä oli kauppaneuvos Johan Friedrich Hackman, äiti Julia Sofia Jaenisch ja puoliso vuodesta 1861 Eufrosyne Marie Elisabeth Krüger. Hackman tuli oppilaaksi Haminan kadettikouluun 1846, valmistui koulusta priimuksena, ylennettiin kornetiksi ja määrättiin palvelukseen Henkivartioväen kyrassieerirykmenttiin 1851. Hänet ylennettiin luutnantiksi 1853 ja hän suoritti Pietarin sota-akatemian kurssin 1854–1856. Alikapteeniksi hänet ylennettiin 1857 ja siirrettiin Henkivartioväen joukkojen yleisesikuntaan seuraavana vuonna. Kapteeniksi 1858 ylennettynä hänet määrättiin majoitusmestariksi Henkivartioväen 1. jalkaväkidivisioonaan 1859. Vuonna 1862 hänet ylennettiin everstiksi ja nimitettiin divisioonansa esikuntapäälliköksi. 

Hackman määrättiin 88. Pietarin jalkaväkirykmentin komentajaksi 1865, mutta komennettiin seuraavana vuonna palvelukseen Venäjän sotilasopetuslaitosten ylihallitukseen ja nimitettiin 2. Konstantinin sotakoulun johtajaksi joulukuussa. Hänet ylennettiin kenraalimajuriksi 1868 ja komennettiin 1874 uudelleen palvelukseen Venäjän sotilasopetuslaitosten ylihallitukseen, mutta pysytettynä sotakoulun johtajan tehtävässä. Vuonna 1878 Hackman tuli 5. jalkaväkidivisioonan komentajaksi, mutta sai lokakuussa eron  tehtävästä sijoitettuna yleisesikunnan upseeriluetteloihin. Hänet ylennettiin kenraaliluutnantiksi 1879 ja eron sotapalveluksesta hän sai helmikuussa 1880. Reserviin jäätyään Hackman muutti perintötilalle Viipurin maalaiskuntaan, mutta myi sen jo 1881 ja muutti puolisoineen Nizzaan, jossa hän eli kuolemaansa saakka.  

## Lähteet

## Aiheesta muualla
* Maailman vanhin kenraali. Suomalainen Julius Fredrik Hackman täyttää tiistaina 100 vuotta, Suomen Kuvalehti, 20.08.1932, nro 34, s. 9, Kansalliskirjaston digitaaliset aineistot
* Satavuotiaan kenraalin syntymäpäivillä, Hakkapeliitta, 20.09.1932, nro 38, s. 12, Kansalliskirjaston digitaaliset aineistot
Harmaapääharlekiini

**Harmaapääharlekiini** (*Smithornis sharpei*) on leveänokkaharlekiinien heimoon kuuluva varpuslintu.

## Levinneisyys
Harmaapääharlekiinia tavataan Afrikan keskiosissa. Laji on huonosti tunnettu, mutta sen on kuvattu olevan yleinen sen levinneisyysalueen niissä osissa, jotka ovat hyvin tutkittuja. Laji on luokiteltu elinvoimaiseksi.

## Lähteet
Pimento

**Pimento** on Markku Ropposen vuonna 2012 ilmestynyt romaani. Kirjan päähenkilö on yksityisetsivä Marlon Turmanen, joka on juuri avannut toimiston Jyväskylässä. Hän joutuu ensimmäisenä toimenantonaan selvittämään lounaissuomalaisessa *Pimento*-nimisessä kylässä sattunutta ampumistapausta. Pimento on työttömyyden vaivaama paikkakunta, jossa Turmanen lemmikkiporsaansa kanssa tutustuu sekä kylähulluihin että vauraaseen kartanon väkeen.

Arvostelijan mielestä kirjassa yhdistyvät Ropposen perinteiset tyylikeinot: "toisaalta sarkastis-joviaali humoristisuus, toisaalta konkreettisen ympäristökuvauksen merkityksellisyys". Pimennossa "väkivallan maneerit ovat jos mahdollista vielä pitemmälle ironisoituja kuin Kuhala-kirjoissa". Kuitenkin toisto on jo tulossa kirjailijalle ongelmaksi.

## Aiheesta muualla
*
Hurrikaani Isidore

**Hurrikaani Isidore** oli vuoden 2002 Atlantin hurrikaanikauden toinen hurrikaani ja yhdeksäs nimetty myrsky. Ylittäessään Kuuban se luokiteltiin Saffirin-Simpsonin asteikolla heikoimpaan eli 1. luokkaan, mutta saapuessaan Jukatanille se oli voimistunut 3. luokan hurrikaaniksi. Se heikkeni trooppiseksi myrskyksi ennen rantautumistaan Louisianaan.

## Lähteet
Jestem

**Jestem** on puolalaislaulaja Magdalena Tulin sanoittama ja tuottama kappale, joka edusti Puolaa vuoden 2011 Euroviisuissa Düsseldorfissa, Saksassa. Kappaleen englanninkielisen version, "*First Class Ticket to Heavenin*" ilmoitettiin alun perin esitettävän Euroviisuissa, mutta päätös kumottiin ja sen sijasta esitettiin kappaleen puolankielinen versio. Kappaleesta julkaistiin myöhemmin myös toinen englanninkielinen versio nimeltään "*Present*".

Euroviisuissa "Jestem" sijoittui ensimmäisessä semifinaalissa viimeiselle sijalle, jonka myötä se oli jo kolmas peräkkäinen vuosi kun Puola ei päässyt finaaliin.

## Lähteet
Viidakkoharlekiini

**Viidakkoharlekiini** (*Smithornis rufolateralis*) on leveänokkaharlekiinien heimoon kuuluva varpuslintu.

## Levinneisyys
Viidakkoharlekiinia tavataan Afrikan länsi- ja keskiosissa. Lännessä sen levinneisyysalue ulottuu Sierra Leoneen, idässä Ugandaan ja etelässä Angolan pohjoisosiin. Lajin on kuvattu olevan yleinen, ja se on luokiteltu elinvoimaiseksi.

## Lähteet
Smaragdiharlekiini

**Smaragdiharlekiini** (*Calyptomena whiteheadi*) on leveänokkaharlekiinien heimoon kuuluva varpuslintu.

## Levinneisyys
Smaragdiharlekiinia tavataan Indonesiassa ja Malesiassa. Sen on raportoitu olevan suhteellisen yleinen, ja sen kannankehitys on vakaa. Se on luokiteltu elinvoimaiseksi.

## Lähteet
Live It Up (Yüksek Sadakatin kappale)

**Live It Up** on Yüksek Sadakatin kappale. Se oli Turkin edustaja vuoden 2011 Eurovision laulukilpailussa, ja se esitettiin englanniksi. Kappale sai 10. toukokuuta 2011 järjestetyssä ensimmäisessä semfinaalissa 47 pistettä ja sijoittui sijalle 13, eikä siten päässyt finaaliin. Se oli historian ensimmäinen kerta, kun Turkki jäi finaalin ulkopuolelle.

## Listasijoitukset

## Lähteet
Kuningasharlekiini

**Kuningasharlekiini** (*Calyptomena hosii*) on harlekiinien heimoon kuuluva varpuslintu.

## Levinneisyys
Kuningasharlekiinia tavataan Bruneissa, Indonesiassa ja Malesiassa, ja sen on kuvattu olevan paikallisesti yleinen. Se on vähenemässä elinympäristöjen tuhoutumisen vuoksi.

## Lähteet
Umrao Jaan (vuoden 1981 elokuva)

**Umrao Jaan** on vuonna 1981 ensi-iltansa saanut intialainen draamaelokuva, jonka ohjasi Muzaffar Ali. Se perustuu Mirza Hadi Ruswan urdunkieliseen romaaniin *Umrao Jaan Ada*, joka kertoo kuuluisasta lucknowilaisesta kurtisaanista. Rekha voitti pääroolistaan arvostetun parhaan naispääosan National Film Awards -palkinnon.

## Juoni

Vuonna 1840 Amiran-niminen tyttö (Umme Farwa) kidnapataan perheensä luota Faizabadista. Hänet myydään Khanum Jaanille (Shaukat Kaifi), joka omistaa bordellin Lucknowissa ja kouluttaa kurtisaaneja. Amiran, joka saa nimen Umrao Jaan, oppii lukemaan, kirjoittamaan, tanssimaan, laulamaan ja hurmaamaan miehiä. Hän on sivistynyt nainen, joka on opetettu valloittamaan varakkaita miehiä.

Aikuinen Umrao Jaan (Rekha) hurmaa Nawab Sultanin (Farooq Sheikh), ja he rakastuvat toisiinsa. Nawabin on kuitenkin mentävä perheensä vaatimuksesta naimisiin ja Umraon sydän särkyy.

Umrao tapaa hurmaavan rosvopäällikön Faiz Alin (Raj Babbar), jonka kanssa hän päättää karata. Hän toivoo heidän menevän naimisiin, jolloin hän voisi jättää elämänsä kurtisaanina taakseen. Pakomatkalla paikallinen poliisi tappaa rosvopäällikön ja Umraon on pakko palata entiseen elämäänsä.

Pian britit hyökkäävät Lucknowiin ja asukkaiden on pakko paeta. Umraon pakolaisjoukko pysähtyy pieneen kaupunkiin Lucknowin lähellä. Paikalliset asukkaat pyytävät halveksimaansa kurtisaania laulamaan ja tanssimaan. Umrao käsittää olevansa kotikaupungissaan Faizabadissa, mistä hänet aikanaan vietiin perheeltään. Hän tapaa äitinsä ja veljensä, jotka luulivat hänen kuolleen. Hänen äitinsä haluaisi hänet takaisin perheeseen, mutta hänen veljensä kieltää häntä palaamasta ja häpäisemästä perhettä ammatillaan.

Lopulta Umrao palaa yksin ammattinsa ja runojensa kanssa ryöstettyyn ja hylättyyn bordelliinsa Lucknowissa.

## Näyttelijät

## Soundtrack

## Palkinnot
* National Film Awards
** Paras naispääosa – Rekha
** Paras naislaulaja – Asha Bhosle
** Paras musiikki – Khayyam
** Paras lavastus – Manzur

* Filmfare Awards
** Paras ohjaus – Muzaffar Ali
** Paras musiikki – Khayyam
*** Ehdokkuudet
**** Paras naispääosa – Rekha

## Uudelleenfilmatisointi
J. P. Duttan ohjaama *[[Umrao Jaan (vuoden 2006 elokuva)|Umrao Jaan]]* sai ensi-iltansa 3. marraskuuta 2006. Aishwarya Rai näytteli Umrao Jaania, Abhishek Bachchan Nawab Sultania, Sunil Shetty Faiz Alia ja Puru Raaj Kumar Gohar Mirzaa. Musiikin sävelsi Anu Malik.

## Lähteet

## Aiheesta muualla
* 
*
Immortal (täsmennyssivu)

**Immortal** voi tarkoittaa ainakin seuraavia:

* Immortal, norjalainen 1980-luvulla perustettu black metal -yhtye
* *[[Immortal (EP)|Immortal]]*, Immortal-yhtyeen vuonna 1991 julkaistu EP-levy
* *[[Immortal (Neolithin albumi)|Immortal]]*, Neolith-yhtyeen albumi vuodelta 2004
* *[[Immortal (Pyramazen albumi)|Immortal]]*, Pyramaze-yhtyeen albumi vuodelta 2008
* *[[Immortal (Michael Jacksonin albumi)|Immortal]]*, Michael Jackson -albumi vuodelta 2011
* *[[Immortal (AlterBeastin albumi)|Immortal]]*, AlterBeastin albumi vuodelta 2014
* ”Immortal”, The Rasmuksen kappale vuoden 2005 albumilta *Hide from the Sun*
* *[[Immortal (elokuva)|Immortal]]*, Enki Bilalin ohjaama ranskalainen tieteiselokuva vuodelta 2004.
Hurrikaani Keith

**Hurrikaani Keith** oli vuoden 2000 Atlantin hurrikaanikauden toinen hurrikaani ja yhdeksäs nimetty myrsky. Se luokiteltiin Saffirin-Simpsonin asteikolla toiseksi ylimpään eli 4. luokkaan, kun se pysähtyi Belizen edustalle. Belizen saarille iskiessään se oli enää 3. luokan hurrikaani, ja se heikkeni tavalliseksi trooppiseksi myrskyksi ennen rantautumistaan Belizen manneralueelle. Se voimistui uudelleen Meksikonlahdella ja rantautui Meksikon koillisosaan 1. luokan hurrikaanina.

## Lähteet
Kongonharlekiini

**Kongonharlekiini** (*Pseudocalyptomena graueri*) on harlekiinien heimoon kuuluva varpuslintu.

## Levinneisyys
Kongonharlekiinia tavataan Kongon demokraattisen tasavallan itäosissa ja Ugandan lounaisosissa. Sen kannaksi arvioidaan 3&nbsp;500–15&nbsp;000 yksilöä. Laji on luokiteltu vaarantuneeksi, koska sitä tavataan vain pienellä alueella, ja koska sen populaatio on pieni ja vähenemässä.

## Elintavat
Kongonharlekiini elää luonnontilaisissa sademetsissä ja metsänreunoilla. Se käyttää ravinnokseen siemeniä, kukkia, silmuja, hedelmiä, kovakuoriaisia, toukkia ja etanoita.

## Lähteet
Kármánin pyörrerata

Virtausdynamiikassa **Kármánin pyörrerata** (tai **von Kármánin pyörrerata**) on toisiaan seuraavien pyörteiden aiheuttama kuvio, jonka aiheuttaa fluidin epävakaa virtaus kiinteän kohteen ympäri. Ilmiö on nimetty unkarilais-amerikkalaisen Theodore von Kármánin mukaan. Ilmiö aiheuttaa jokapäiväisessä elämässä esiintyviä ilmiöitä, kuten sähkölinjojen soimisen tuulella ja autonantennin värisemisen joillain nopeuksilla. Tietyillä taajuuksilla pyörteet voivat synnyttää resonanssia rakennelmissa, minkä vuoksi niiden estäminen on tärkeää korkeissa ja hoikissa rakennelmissa. Pyörteet irtoavat kappaleen sivuilta vuorotellen kummaltakin puolelta aiheuttaen virtauksen suuntaan nähden poikittaisen harmonisen voiman. Vaaralliseksi se voi tulla silloin, kun syntyy resonanssitilanne, jossa pyörteiden irtoamistaajuus tulee samaksi kuin rakenteen ominaistaajuus.  Tähän tarkoitukseen käytetään esimerkiksi savupiippujen ympärillä ruuviviivoja, jotka sekoittavat ilmavirtauksia ja estävät pyörrevirtauksia.  Hyvin korkeissa piipuissa ruuviviivoja ei voi käyttää niiden tuulikuorman takia, vaan vaimennus on suoritettava massa- tai impulssivaimentimilla.

## Lähteet

## Aiheesta muualla

* 
*
Hurrikaani Marilyn

**Hurrikaani Marilyn** oli vuoden 1995 Atlantin hurrikaanikauden 15. trooppinen matalapaine. Suurimmat vahingot se aiheutti Yhdysvaltain Neitsytsaarilla.

## Lähteet
Fred Hackman

**Johan Fredrik (Fred) Alexis Hackman** (5. syyskuuta 1874 Viipuri – 30. elokuuta 1925 Lausanne, Sveitsi) oli suomalainen kauppaneuvos ja toimi viipurilaisen kauppahuone Hackman & Co:n johdossa.

Hackman astui opintojensa päätyttyä sukuyhtiö Hackmanin palvelukseen. Hänet valittiin vuonna 1901, jolloin hän oli 26-vuotias, yhtiön johtoon yhdessä isänsä ja kahden muun kanssa. Yhtiön johto jäi vähitellen hänen käsiinsä, ja hän oli myös aktiivinen Viipurin asioiden ajamisessa, muun muassa kaupunginvaltuutettuna, kunnes hänen terveytensä alkoi 1920-luvulla heiketä. Hän sai kauppaneuvoksen arvonimen 1921.

Hackmanin isä oli Hackman & Co:n pääjohtaja Wilhelm Hackman. Isä ja poika kuolivat samana vuonna.

## Lähteet
Oulun Kärppien SM-liigakausi 1977–1978

**Oulun Kärppien SM-liigakausi 1977–1978** oli Oulun Kärppien ensimmäinen kausi SM-liigassa. Kausi  oli jääkiekon SM-liigan kolmas kausi.

Kärpät jäi runkosarjassa sijalle seitsemän, eikä näin ollen selvinnyt pudotuspeleihin. Mestaruuden voitti Porin Ässät.

## Edellinen kausi

Kärpät oli edellisellä kaudella voittanut I-divisioonan mestaruuden ennen Vaasan Sportia. Kärpät hävisi ainoastaan neljä ottelua.  Kärppien parhaimmat pistemiehet olivat Markku Perkkiö (44+26), Hannu Aravirta (34+30) sekä Reijo Ruotsalainen (23+35). Kärppien katsojakeskiarvo oli melkein 3700 katsojaa per ottelu.

SM-liigakarsinnoissa Kärpät kohtasi liigaseurat Rauman Lukon sekä Forssan Palloseuran ja I-divisioonan toisen, Vaasan Sportin. Lukko voitti karsintasarjan voittamalla kaikki kotiottelunsa sekä FoPSin kerran vieraissa. Sport jäi lohkon viimeiseksi, mutta Kärpät ja FoPS joutuivat ratkaisemaan toisen liigapaikan ylimääräisessä ottelussa. Oulussa pelatun ottelun Kärpät voitti 9–3 ja varmisti näin paikan SM-liigassa. Kärppien tehokkain pelaaja karsinnassa oli Reijo Ruotsalainen tehoin 2+5. Kärppien karsintapelejä seurasi Oulussa keskimäärin yli 5 500 katsojaa.

## Tilastot

### Sarjataulukko

### Pelaajatilastot

### Pelaajatilastot, kenttäpelaajat


**OT**&nbsp;=&nbsp;ottelut |**M**&nbsp;=&nbsp;maalit |**S**&nbsp;=&nbsp;syötöt| **P**&nbsp;=&nbsp;tehopisteet |**R**&nbsp;=&nbsp;rangaistusminuutit |*****&nbsp;=&nbsp;tulokas 


### Pelaajatilastot, maalivahdit


**PO**&nbsp;=&nbsp;ottelut&nbsp;maalissa |**MIN**&nbsp;=&nbsp;minuutit| **V**&nbsp;=&nbsp;voitot |**JA**&nbsp;=&nbsp;jatkoaika |**H**&nbsp;=&nbsp;häviöt| **PÄ**&nbsp;=&nbsp;päästetyt&nbsp;maalit **GAA**&nbsp;=&nbsp;päästettyjen&nbsp;maalien&nbsp;keskiarvo |**T%**&nbsp;=&nbsp;Torjuntaprosentti |**0**&nbsp;=&nbsp;nollapelit


## Lähteet
Amerikankääpiörapu

**Amerikankääpiörapu** (*Faxonius limosus*) on Pohjois-Amerikan itäosista kotoisin oleva rapulaji, joka esiintyy yleisesti vieraslajina Keski- ja Itä-Euroopan sisävesissä.

## Levinneisyys
Tämän ravun alkuperäinen levinneisyys on Pohjois-Amerikan itäosissa ja kattaa Yhdysvaltojen rannikko-osavaltiot Virginiasta pohjoiseen ja Kanadassa Quebeciin.  Se elää lähinnä 10-100 metrin levyisissä kirkasvetisissä joissa, joskus järvissä.

## Vieraslaji Euroopassa
Laji tuotiin Saksaan vuonna 1890 ja sitä siirrettiin pian Ranskaan ja Puolaan. Sillä oli tarkoitus korvata rapuruton takia taantuvaa alkuperäistä jokirapua, mutta se ei osoittautunut taloudellisesti arvokkaaksi. Kuten toinen tulokaslaji, täplärapu, amerikankääpiörapu osoittautui rapuruton kantajaksi. Toisaalta laji on pienikokoinen, yleensä alle 10 senttiä, ja harvoin kasvaa myyntikokoiseksi.  Pääasiallisesti sitä käytetään syöttinä. Nykyisin sen levinneisyys kattaa suuren osan Keski- ja Itä-Eurooppaa; hiljattain se on mm. levinnyt Britanniassa ja Valko-Venäjällä. Laji esiintyy myös Latviassa sekä Viron Pärnunjoessa, ja vuonna 2023 se havaittiin Narvanjoessa.

## Lähteet
AFI (täsmennyssivu)

**AFI** voi tarkoittaa ainakin seuraavia:

* AFI, yhdysvaltalainen vuonna 1991 perustettu vaihtoehtorockyhtye
* American Film Institute (AFI), yhdysvaltalainen elokuva-alan järjestö
* Australian Film Institute (AFI), australialainen elokuva-alan järjestö
* AB Flygindustri (Afi), Ruotsin Linhamnissa 1925–1935 toiminut lentokonetehdas, joka valmisti Junkers-koneita
* AB Flygindustri (AFI), Ruotsin Halmstadissa 1937–1945 toiminut purjelentokonetehdas

## AFI-palkinnot (AFI Award)
* American Film Institute Award
* Australian Film Institute Award, vuodesta 2012 alkaen AACTA-palkinto
Jaakko Jouppila

**Pentti Jaakko Jouppila** (16. syyskuuta 1923 Seinäjoki – 15. joulukuuta 1950 Seinäjoki) oli suomalainen kuulantyöntäjä. Seuratasolla hän edusti Seinäjoen Urheilijoita.

”Jaska” Jouppila edusti Suomea Lontoon kesäolympialaisissa 1948, missä hän sijoittui loppukilpailussa seitsemänneksi tuloksella 14,59 metriä. Karsinnassa hän oli työntänyt 14,72 metriä ollen kuudes. Jouppila edusti Suomea viidessä maaottelussa vuosina 1947–1949. Hän voitti Suomen mestaruuden Kymissä 1949 ja SM-pronssia Tampereella 1947. Ennätyksensä 15,93 metriä Jouppila pukkasi 10. elokuuta 1949 Seinäjoella.

Jouppilan veljistä Kauko oli kiekonheiton SM-mitalisti ja menestyksekäs veteraaniurheilija, ja Matti ja Eero olivat maajoukkuetason kuulantyöntäjiä. Kauko Jouppilan Antti-poika saavutti isänsä tavoin SM-mitalin kiekonheitossa. Kauko Jouppilan Jussi-poika taasen saavutti kaksi SM-mitalia kuulantyönnössä.

Jouppila ampui vaimonsa ja itsensä Seinäjoen rautatieasemalla 15. joulukuuta 1950.

## Lähteet
* 
* 

### Viitteet

## Aiheesta muualla
*
Jorma Ruissalo

**Jorma Valter Ruissalo** (30. tammikuuta 1912 Tampere – 3. kesäkuuta 2006 Jyväskylä) oli suomalainen pikaluistelija. Seuratasolla hän edusti Tampereen Pyrintöä.

Ruissalo sijoittui Garmisch-Partenkirchenin talviolympialaisissa 1936 500 metrillä kahdeksanneksi. Yleisluistelun Suomen-mestaruuskilpailuissa 1931 hän voitti 500 metrillä matkakohtaisen Suomen mestaruuden. Yleisluistelun MM-kilpailuissa hän sijoittui vuonna 1931 yhdeksänneksi ja vuonna 1936 31:nneksi. Yleisluistelun EM-kilpailuissa 1935 hän oli 13:s.

Asepalveluksensa jälkeen Ruissalo toimi Tampereella poliisina. Välirauhan aikaan 1941 hän suoritti Helsingin yliopistossa alemman oikeustutkinnon. Sotien jälkeen hän siirtyi SOK:n palvelukseen Vaajakosken tehtaille sosiaalipäälliköksi.

Ruissalo kuoli Vaajakoskella 3. kesäkuuta 2006, 94-vuotiaana. Hän oli mm. Ebba Fromin ohella viimeisiä elossa olleita, ennen toista maailmansotaa olympiakisoissa kilpailleita suomalaisurheilijoita.

## Lähteet
* Jorma Ruissalo Bio, Stats and Results  Olympics at Sports-Reference.com 
* Jorma Ruissalo SpeedSkatingStats.com 

### Viitteet
Visitors (kappale)

”**Visitors**” on Koto-yhtyeen vuonna 1985 julkaisema italodiskokappale, jossa on myös synthpop- ja spacesynth-aineksia. Alkuperäisen kappaleen kokosi Anfrando Maiola ja tuotti Stefano Cundari. Tästä kappaleesta on liikkeellä ainakin neljä muuta erilaista miksausta. Kappaletta pidetään yhtenä parhaista italodiskokappaleista, ja se oli ensimmäisiä spacesynth-kappaleista. Kappaleessa on osa Michael Jacksonin vuoden 1984 hittikappaletta ”Thriller”. ”Visitorsia” on myyty 200&nbsp;000 kappaletta, joten se on yksi myydyimmistä italodiskokappaleista.

## Eri levytykset
### Alkuperäinen 12″ single
*1. Visitors (6:12)
*2. VIsitors (Alien Mix) (6:12)

### Alkuperäinen 7″ single
*1. Visitors (3:55)
*2. Visitors (Alien Mix) (3:40)

### Uusi versio ’86 12″
*1. Visitors (New Version '86) (6:40)
*2. Visitors (Alien Mix) (6:12)

### Uusi versio ’86 7″
*1. Visitors (New Version '86) (3:40)
*2. Visitors (Alien Mix) (3:40)

### Ruotsalainen Remix 12″
*1. Visitors (Swedish Remix) (7:15)*
*2. Visitors (12″ Mix) (6:12)
*3. Visitors (7″ Mix) (3:55)

### Vocal Mix 12″
*1. Visitors (Vocal Mix) (6:20)^
*2. Visitors (Alien Mix) (6:12)

* *miksaus Fredrik Ramel
* ^miksaus Tess
Operaatio Goldeneye

**Operaatio Goldeneye** oli toisen maailmansodan aikainen hylätty sotilasoperaatio, jossa liittoutuneiden suunnitelma oli tarkkailla Espanjaa, jos Francisco Francon hallinto siirtyisi akselivaltojen puolelle. Suunnitelmaa ehdotti Naval Intelligence Divisionin komentajaluutnantti Ian Fleming elokuussa 1940. Sen toteuttamiseen kuuluivat vähäiset sabotointioperaatiot Espanjan maaperällä ja Britannian kommunikoinnin varmistaminen Gibraltarilta, mikäli Espanja tai Saksa hyökkäisivät. Koska Espanja ei siirtynyt akselivaltojen puolelle eivätkä saksalaiset toteuttaneet operaatio Felixiä Gibraltarin valtaamiseksi, suunnitelma peruttiin elokuussa 1943. Myöhemmin Fleming käytti Goldeneye-nimeä Jamaikan-kodistaan, jossa hän kirjoitti James Bond -romaanejaan.
Operaatio Isabella

**Operaatio Isabella** oli toisessa maailmansodassa saksalaisten suunnitelma vallata Espanja ja Portugali sen jälkeen kun Neuvostoliitto olisi kaatunut. Suunnitelmassa olisi myös vallattu Gibraltar, joka piti vallata aikaisemmin operaatio Felixissä. Adolf Hitler ehdotti suunnitelmaa kesäkuussa 1941, mutta suunnitelmaa ei koskaan toteutettu.
Multimodaalisuus

**Multimodaalisuus** voi tarkoittaa seuraavia asioita:

*multimodaalinen jakauma, tilastollinen jakauma jossa on useita huippuja 
*multimodaalinen vuorovaikutus, ihmisen ja koneen välisen vuorovaikutuksen muoto jossa käytetään useita syötteitä tai tulosteita
*multimodaaliset kuljetukset, matka joissa käytetään useita liikennemuotoja, kuten rautatieliikennettä ja linja-autoa
Amen!

**Amen!** on Krista Siegfridsin kappale, joka julkaistiin 10. toukokuuta 2013 hänen *[[Ding Dong! (albumi)|Ding Dong!]]*-debyyttialbumin toisena singlenä. Sanoituksellisesti kappale kertoo naisesta, joka avioitui pari kuukautta sitten, mutta paljastuu lopulta lesboksi. Kappaleelle on myös julkaistu musiikkivideo, jossa Krista ensin liikkuu alusvaatteissa kadulla keskellä yötä ja päätyy lopulta yökerhoon, jossa hän suutelee maineensa mukaisesti naista. Kristan esiintymistyyliä musiikkivideolla on verrattu yhdysvaltalaisartisti Lady Gagaan. Videon ohjasi Elias Koskimies, joka toimi myös kappaleen Marry Me-musiikkivideon ohjaajana. "Amen!" ei saavuttanut edeltäneen singlen kaltaista suosiota ja ei ole toistaiseksi päässyt lainkaan listoille.

## Lähteet
Aimo Sakari

**Aimo Ilmari Kallio Sakari** (vuoteen 1945 **Salonen**; ) oli suomalainen kielentutkija, Jyväskylän yliopiston romaanisten kielten professori (1966–1977) ja Pariisin yliopiston vieraileva professori (1977–1980). Hän tutki ranskan- ja provensaalinkielistä keskiaikaista kirjallisuutta.

## Ura
Sakari kävi koulunsa Viipurissa. Hän toimi vuosina 1937–1941 ja 1945–1958 suomen kielen lehtorina Pariisissa Institut des langues orientales -instituutissa. Vuonna 1956 hän väitteli tohtoriksi Helsingin yliopistossa tutkielmalla *Poésies du troubadour Guillem de Saint-Didier*. Sen jälkeen hän toimi Jyväskylän Normaalilyseossa saksan ja ranskan kielten yliopettajana 1958–1966, ja vuonna 1961 hänet valittiin yliopistonlehtoriksi ja dosentiksi Jyväskylän kasvatusopillisen korkeakoulun uuteen filosofiseen tiedekuntaan. Professorinviroissa hän toimi 1966–1980, loppujakson Pariisissa. Hän edisti suomalaisuuden ja Suomen kirjallisuuden tuntemusta Ranskassa sekä ranskalaisuuden tuntemusta Suomessa.

Sakari on suomentanut muun muassa neljä osaa Hergén sarjakuvaa *Tintin seikkailut* (1961–1962), ja hän käänsi Aleksis Kiven *[[Nummisuutarit]]* ranskaksi. Hänen kotipaikkakuntansa oli Keuruu.

Aimo Sakari oli vuodesta 1951 naimisissa professori Ellen Sakarin (1927–1998) kanssa. Taidehistorioitsija Marja Sakari on heidän tyttärensä.

## Lähteet
Lapin Lukko

**Lapin Lukko** on vuonna 1953 perustettu rovaniemeläinen urheiluseura. Seura on yleisseura, jonka lajivalikoimaan kuuluvat paini, nyrkkeily ja yleisurheilu. Aikaisemmin seuran lajeihin kuuluivat myös koripallo, pikaluistelu, pesäpallo ja lentopallo.

Yleisurheilussa seuralla on hallussaan ulkoratojen miesten 4×800 metrin Suomen ennätys.

## Lukkoa edustaneita urheilijoita

**Yleisurheilu**
* Pekka Alaräisänen
* Niilo Hangasvaara
* Heikki Herva
* Kalle Keskipoikela
* Jarmo Kokkola
* Raija Mustonen
* Jouko Niva
* Esko Parpala
* Aaro Davidila

**Pikaluistelu**
* Raimo Hietala
* Kalervo Hietala
* Jouko Jokinen
* Arja Kantola
* Kaija-Liisa Keskivitikka
* Yrjö Uimonen
* Jouko Vesterlund

**Paini**
* Toni Hannula

**Nyrkkeily** 
Suomen mestarit
* Jyrki Vierelä (1987, 1988, 1989)
* Kati Ylivirta (2017)
Muita SM-mitalisteja
* Matti Rötkönen
* Esa Ala-Iso
* Pekka Rötkönen
* Vesa Wiik
* Esa Loppukaarre
* Manu Viinikka
* Esa Ala-Iso
* Matti Kellokumpu
* Jukka Rouvinen
* Jukka Heikkinen
* Vesa Rajala
* Matias Kolehmainen
* Markus Riipi
* Jani Tuulaniemi
* Olli-Pekka Rötkönen
* Matias Suni
* Adriana Ylijurva

## Lähteet

## Aiheesta muualla
* Seuran kotisivut
Araguaína

**Araguaína** on kaupunki Brasiliassa, Tocantinsin osavaltiossa. Vuonna 2010 kaupungissa oli 142 925 asukasta.

Araguaína sijaitsee Andorinhas- ja  Lontra-jokien välissä. Alueen alkuperäiset asukkaat kuuluivsat Caraja-heimoon. heillä on edelleen käytösään kaistale jkivarresta, jota hallinnoi Fundação Nacional do Índio - FUNAI. Vuonna 1876 alueelle asettui João Batista da Silva, joka perusti paikalle pienen kylän Lontra-joen varteen. Huonojen liikenneyhteyksien takia kylä ei kehittynyt juurikaan ennen vuotta 1925, jolloin sinne saapui uusia siirtolaisia ja perustettiin katolinen kirkko. Nopea kehitys alkoi 1960-luvulla kun Belémin ja Brasílian välinen maantie rakennettiin.

## Lähteet

## Aiheesta muualla

*  Araguaína Portal
Max Hagman

**Nils Gustav Maximilian (Max) Hagman** (19. huhtikuuta 1923 Tukholma – 9. toukokuuta 2008 Tuusula) oli suomalainen metsätieteilijä ja dendrologi. Häntä kutsuttiin elinaikanaan tunnetuimmaksi suomalaiseksi dendrologiksi maailmalla, ja hän oli suomalaisen Dendrologian Seuran perustajajäsen.

Hagman syntyi Tukholmassa. Hänen perheensä asui Emmaljungassa Etelä-Ruotsissa useita vuosia, kunnes muutti Helsinkiin vuonna 1929. Jo kouluaikoina Hagmania opetti kasvitieteilijä ja professori Alvar Palmgren. Sotien jälkeen Hagman aloitti Metsäntutkimuslaitoksen tutkijana. 

Hagman työskenteli Metsäntutkimuslaitoksella yhteensä yli 40 vuoden ajan. Vuodesta 1972 alkaen hän toimi Metsäntutkimuslaitoksen metsänjalostuksen tutkimusosaston päällikkönä, nimikkeenään professori. Hän tutki metsäpuiden risteytysesteitä ja maantieteellisiä rotuja sekä lyhytkiertoviljelyn puulajeja.

Hagman eläköityi vuonna 1990. Hän sairasti syöpää ennen kuolemaansa.

## Lähteet
José Rizal

**José Protasio Rizal Mercado y Alonso Realonda** (19. kesäkuuta 1861 Calamba City – 30. joulukuuta 1896 Manila) oli filippiiniläinen tutkija, runoilija, kirjailija, taidemaalari ja kuvanveistäjä. Rizal ajoi Filippiinien itsenäisyyttä Espanjan vallan alta ja häntä pidetään Filippiinien kansallissankarina. 

Euroopassa opiskellessaan Rizal oli näkyvin uudistusten puolestapuhuja Filippiineillä Espanjan siirtomaa-aikana. Häntä pidettiin virheellisesti Espanjan vastaisen kapinan aloittajana, mikä johti Rizalin teloitukseen 30. joulukuuta 1896. Filippiineillä päivä on nykyään kansallinen vapaapäivä. Vuotta myöhemmin italialainen anarkisti Michele Angiolillo murhasi Espanjan pääministerin Antonio Cánovas del Castillon ja kertoi yhdeksi syyksi Rizalin teloituksen.

## Lähteet

## Aiheesta muualla
Brandon Wheat Kings

**Brandon Wheat Kings** on Kanadassa Western Hockey Leaguessa pelaava juniorijääkiekkojoukkue. Seuran kotikaupunki on Brandon Manitobassa. 

## Joukkue kaudella 2025–2026

*Lähde: EliteProspects*

## Valmennus & Joukkueenjohto
* **Päävalmentaja & Toimitusjohtaja:** Marty Murray 
* **Apuvalmentaja:** Mark Derlago 
* **Apuvalmentaja:** Del Pedrick 
* **Maalivahtivalmentaja:** Tyler Plante 
* **Fysiikkavalmentaja:** Tyler Sanjenko 
* **Taitovalmentaja:** Tyler Dittmer 
* **Huoltopäällikkö:** Scott Hlady 
* **Jääkiekkotoiminnanjohtaja:** Chris Moulton 
* **Pelaajakehityksenjohtaja:** Riley Dudar 

*Lähde: EliteProspects*

## Lähteet

## Aiheesta muualla
* Brandon Wheat Kingsin verkkosivut 
* Brandon Wheat Kingsin EliteProspects-sivut
Air Guitar in Oulu

**Air Guitar in Oulu** on kanadalainen vuonna 2003 ilmestynyt dokumenttielokuva. Kent Sobeyn ohjaamaa elokuvaa ei ole suomennettu.

Elokuva kertoo Andrew Bucklesin haaveesta voittaa Oulussa järjestettävät Ilmakitaransoiton MM-kisat. Elokuvassa itseään esittävä Buckles sijoittui Ilmakitaransoiton vuoden 2002 kisoissa jaetulle toiselle sijalle yhdessä Uuden-Seelannin Toby Penehan kanssa.

## Lähteet

## Aiheesta muualla
* 
* Elokuvan traileri
Moose Jaw Warriors

**Moose Jaw Warriors** on Western Hockey Leaguessa pelaava junioriseura. Seuran kotikaupunki on Moose Jaw Saskatchewanissa.

## Joukkue kaudella 2025–2026

*Lähde: EliteProspects*

## Valmennus & Joukkueenjohto
* **Päävalmentaja:** Mark O'Leary 
* **Apuvalmentaja:** Scott King 
* **Apuvalmentaja:** Curtis Pereverzoff 
* **Maalivahtivalmentaja:** Matt Weninger 
* **Fysiikkavalmentaja:** Layne Richardson 
* **Huoltopäällikkö:** Tanner Arnold 
* **Puheenjohtaja:** Bob Dougall 
* **Toimitusjohtaja:** Jason Ripplinger 
* **Jääkiekkotoiminnanjohtaja:** James Gallo 

*Lähde: EliteProspects*

## Lähteet

## Aiheesta muualla
* Moose Jaw Warriorsin verkkosivut 
* Moose Jaw Warriorsin EliteProspects-sivut
Barry Pepper

**Barry Robert Pepper** (s. 4. elokuuta 1970 Campbell River, Brittiläinen Kolumbia, Kanada) on kanadalainen näyttelijä. Hän on näytellyt muun muassa Jonnie Goodbye Tylerin roolissa elokuvassa *[[Taistelukenttä Maa]]*, Kersantti Michael Strankin roolissa  elokuvassa *[[Isiemme liput]]* ja Sotamies Daniel Jacksonin roolissa  elokuvassa *[[Pelastakaa sotamies Ryan]]*. 

Pepper sai vuonna 2011 parhaan miespääosan Primetime Emmy -palkinnon näyteltyään Robert F. Kennedyn roolin draamasarjassa *[[Kennedyt (televisiosarja)|Kennedyt]]* (*The Kennedys*). Lisäksi hän on ollut ehdolla useiden palkintojen saajaksi.

## Lähteet

## Aiheesta muualla

*
Prince Albert Raiders

**Prince Albert Raiders** on Western Hockey Leaguessa pelaava junioriseura. Seuran kotikaupunki on Prince Albert Saskatchewanissa. Seura pelasi kaudet 1972–1982 SJHL-juniorisarjassa.

## Joukkue kaudella 2025–2026

## Valmennus & Joukkueenjohto
* **Päävalmentaja:** Jeff Truitt 
* **Apuvalmentaja:** Ryan McDonald 
* **Apuvalmentaja:** Conor Yawney 
* **Fysiikkavalmentaja:** Terry Lange 
* **Kehitysvalmentaja:** Doan Smith 
* **Taitovalmentaja:** Mark Odnokon 
* **Huoltopäällikkö:** Duane Bartley 
* **Toimitusjohtaja:** Curtis Hunt 
* **Henkilöstöjohtaja:** Bruno Zarrillo 

*Lähde: EliteProspects*

## Lähteet

## Aiheesta muualla
* Prince Albert Raidersin verkkosivut 
* Prince Albert Raidersin EliteProspects sivut
Cascavel

**Cascavel** on kaupunki Brasiliassa, Paranán osavaltiossa. Vuonna 2010 kaupungissa oli noin 270 000 asukasta.

Kaupungin nimi on portugalia ja tarkoittaa kalkkarokäärmettä. 
 
## Lähteet

## Aiheesta muualla
Regina Pats

**Regina Pats** on Western Hockey Leaguessa pelaava junioriseura. Seuran kotikaupunki on Regina Saskatchewanissa.

## Joukkue kaudella 2025–2026

## Valmennus & Joukkueenjohto
* **Päävalmentaja:** Brad Herauf 
* **Apuvalmentaja:** Ken Schneider 
* **Apuvalmentaja:** Ryan Smith 
* **Maalivahtivalmentaja:** Max Paddock 
* **Fysiikkavalmentaja:** Cole Stevens 
* **Taitovalmentaja:** Keith Aulie 
* **Huoltopäällikkö:** Gord Cochran 
* **Toimitusjohtaja:** Alan Millar 
* **Apulaistoimitusjohtaja:** Dale Derkatch 
* **Jääkiekkotoiminnanjohtaja:** Tristan Frei 
* **Kykyjenetsinnänjohtaja:** Dale McMullin 
* **Vanhempi neuvonantaja:** John Paddock 

## Aiheesta muualla
* Regina Patsin verkkosivut 
* Regina Patsin EliteProspects sivut
Kimberley Mickle

**Kimberley Mickle** (s. 28. joulukuuta 1984 Subiaco, Länsi-Australia) on australialainen keihäänheittäjä.

Alle 18-vuotiaiden MM-kilpailuissa 2001 Mickle saavutti kultaa heitettyään 51,83 metriä. Alle 20-vuotiaiden MM-kilpailuissa 2002 hän sijoittui yhdeksänneksi tuloksella 50,01. Berliinin MM-kilpailuissa 2009 Mickle jäi karsintaan tuloksella 57,46. Delhin Kansainyhteisön kisoissa 2010 hän sai hopeaa tuloksella 60,90. Daegun MM-kilpailuissa 2011 hän sijoittui finaalissa kuudenneksi 61,96 metriä kantaneella heitolla. Lontoon olympialaisissa 2012 Mickle jäi karsintaan tuloksella 59,23. Moskovan MM-kilpailuissa 2013 Mickle saavutti hopeaa uudella ennätyksellään, 66,60 metriä. Hän heitti Oseanian ennätyksen 66,83 Melbournessa 22. maaliskuuta 2014. Hän voitti kultaa Glagow'n Kansainyhteisön kisoissa 2014 tuloksella 65,96.

## Lähteet
Swift Current Broncos

**Swift Current Broncos** on Western Hockey Leaguessa pelaava junioriseura. Seuran kotikaupunki on Swift Current Saskatchewanissa. Swift Current Broncos voitti kultaa viimeksi v. 2018

## Joukkue kaudella 2025–2026

## Valmennus & Joukkueenjohto
* **Päävalmentaja:** Taras McEwen 
* **Apuvalmentaja:** Regan Darby 
* **Apuvalmentaja:** Zach Franko 
* **Maalivahtivalmentaja:** Dave Rathjen 
* **Apumaalivahtivalmentaja:** Greg Kleevgard 
* **Fysiikkavalmentaja:** Matthew Zoltek 
* **Kehitysvalmentaja:** Zack Smith 
* **Taitovalmentaja:** Travis Moen 
* **Huoltopäällikkö:** Kory Achtymichuk 
* **Toimitusjohtaja:** Chad Leslie 
* **Kykyjenetsinnänjohtaja:** Tyler Dickson 

## Aiheesta muualla
* Swift Current Broncosin verkkosivut 
* Swift Current Broncosin EliteProspects sivut
Kathryn Mitchell

**Kathryn Mitchell** (s. 10. heinäkuuta 1982 Hamilton, Victoria) on australialainen keihäänheittäjä.

Lontoon olympialaisissa 2012 Mitchell sijoittui finaalissa yhdeksänneksi tuloksella 59,46 metriä. Moskovan MM-kilpailuissa 2013 Mitchell sijoittui finaalissa viidenneksi heitettyään 63,77 metriä. Rio de Janeiron olympialaisissa 2016 hän oli kuudes tuloksella 64,36. 

Mitchell paransi Oseanian ennätyksen Melbournessa helmikuussa 2018 lukemiin 67,58 ja 3. maaliskuuta samassa kaupungissa tulokseen 68,57 metriä. Huhtikuussa 2018 hän voitti kultaa Gold Coastin Kansainyhteisön kisoissa jälleen maanosan ennätystuloksella 68,92. Vuodelle 2021 siirretyissä Tokion olympialaisissa hän oli kuudes. Hän karsiutui loppukilpailusta Eugenen MM-kilpailuissa 2022. Budapestin MM-kilpailuissa hän jäi pois loppukilpailusta loukkaannuttuaan verryttelyssä.

## Lähteet
Is Tropical

**Is Tropical** on englantilainen indie-yhtye, joka perustettiin  Lontoossa vuonna 2009. Sen menestynyt ensisingle oli  *When O' When*.

Yhtyeen jäseniä ovat  Simon Milner (laulu, kitara, kosketinsoittimet), Gary Barber (laulu, kitara, kosketinsoittimet) ja  Dominic Apa (rummut).

## Diskografia
### Albumit
* Native To (2011)
* I'm Leaving (2013)
* Black Anything (2016)

### EP:t
* Flags EP (2013)

### Singlet
* "When O' When" (2010)
* "South Pacific" (2010)
* "The Greeks" (2011)
* "Lies" (2011)
* "Dancing Anymore" (2013)
* "Lover's Cave" (2013)

## Lähteet